【明報專訊】劉松仁擔任藝術總監、王梓軒與陳潔儀主演的音樂劇《利瑪竇》一連8場假香港文化中心上演，周日（28日）尾場，連日吸引不少藝人捧場，包括鍾楚紅、姜大衛與太太李琳琳、羅蘭、薛家燕、陳友、譚玉瑛、黃浩然與朱晨麗等。
感謝團隊攜手同氣
劉松仁在尾場謝幕時感動落淚，先後向觀眾及背後的演員鞠躬致謝，「要多謝你哋，我希望喺《利瑪竇》呢條路上面，我哋尋覓到更多同類，攜手同氣，多謝你哋。」王梓軒說：「第三次公演相隔咗4年，世界發生咗好多事，令我哋唔係咁容易，但係我哋都堅持，大家仍然喺度，呢個好難形容，感恩。有大家咁多嘅支持，相信我哋可以繼續行落去。」台下掌聲如雷，不少觀眾站起身鼓掌。
陳潔儀被讚是小太陽
王梓軒與陳潔儀在慶功宴上表示，兩人在3次公演合作共28場，異口同聲說此紀錄好瘋狂。王梓軒為了保持最佳狀態演出，每朝都會運動。陳潔儀說：「梓軒好乖，我都想好似佢咁做運動，但係真係太攰，我最緊要就係啱嘅時候食啲啱嘅嘢。」王梓軒感謝陳潔儀的支持，形容對方似小太陽，劇內劇外也照顧他，成為他的真正朋友。
娛樂組